da da nn da da da da da da da fr fr fr en da en fr de da da da en de da da da da de da da da da da da da da da da da da da da da da da da da da da da da fr da da da en da da da en da da da da da nb da da de da de ru nn da da en da da de da da en fr de da da en da da da da da en en en da en da da en da da da sv da en da en en et en pt
Respekt – Faglighed – Handlekraft
At arbejde i HP Byg
Søg job hos HP Byg
I det netop offentliggjorte 2020-regnskab fortsætter HP Byg ad det spor, virksomheden introducerede i strategiplanen fra 2019. Foruden naturligvis håndtering af coronaepidemien bød året dermed på mange nye projekter og intern udvikling på mange fronter.
– En øget tilgang af ordrer på trods af udskudte og aflyste projekter, samt en sikker og stabil udførsel af byggesagerne i kombination med mange nye tiltag – sådan lyder den korte opsummering på 2020 fra HP Bygs administrerende direktør, Henrik Petersen.
Det netop offentliggjorte regnskab fra HP Byg viser, at omsætningen i 2020 lander på tkr. 734.730, hvilket er en stigning på næsten 17% i forhold til 2019. Dermed byder 2020-regnskabet på en fortsættelse af væksten på henholdsvis 15% og 17% fra 2019 og 2018. I regnskabet kan man desuden se, at årets resultat ikke er så højt som forventet – men stadig tilfredsstillende. Henrik Petersen uddyber:
– Regnskabet skal læses på den baggrund, at det er vigtigt for os fortsat at sikre en høj konkurrencekraft og samtidigt holde det faste blik på strategiplanen mod 2025. Konklusionen på årets regnskab adskiller sig derfor ikke afgørende fra sidste år, forstået på den måde, at vi kan fortsætte udviklingen af HP Byg frem mod stadigt flere større projekter i Jylland, en stærkere afdeling på Sjælland samt mange flere af de mindre byggeopgaver i det nordjyske.
Hos HP Byg har man naturligvis mærket presset fra coronaen – blandt andet i første del af 2020, hvor epidemien satte sit præg på ordrebogen. Henrik Petersen fortæller:
-Selvfølgelig har coronaepidemien haft indflydelse, og vi har både oplevet udskudte og aflyste projekter. Men ved indgangen af 2020 havde vi heldigvis en pipeline, der var stærk nok til at absorbere disse udsving, så vi samlet set har kunnet fortsætte vores vækst.
Blandt de nyeste igangværende projekter er fem DGNB-etagebyggerier og et parkeringshus i København, en række familie- og seniorboliger på det helt nye Stigsborg Havnefront i Nørresundby samt to boligbyggerier og et parkeringshus på Aalborgs østlige havnefront. Samtidigt har HP Bygs afdeling for service og mindre byggeopgaver blandt andet gennemført en række nybyggerier samt renoverings- og ombygningsopgaver, fordelt over det meste af Nordjylland.
Høj stabilitet på byggepladserne
Det er ikke kun i forhold til udskudte og aflyste projekter, at HP Byg har mærket coronaepidemien. Som så mange andre steder sætter coronaen stadig sit tydelige præg på byggepladserne:
– Vi har selvfølgelig oplevet en del usikkerhed, men vi har nogle virkelig dygtige og fleksible medarbejdere, som fra første færd har insisteret på at få det daglige arbejde til at køre som planlagt. Dette gælder også vores underentreprenører og leverandører, hvilket betyder, at alle projekter holder sig inden for tidsplanen.
Henrik Petersen nævner blandt andet zoneopdeling af byggepladserne, større krav til adgangsveje, hjemmearbejde blandt projektlederne samt skærpede regler for brug af maskiner og levering af byggematerialer som eksempler på tiltag, HP Byg har indført for at leve op til myndighedernes retningslinjer og anbefalinger. Det eneste tidspunkt, man hos HP Byg for en periode helt har måtte forlade en byggeplads, var i forbindelse med efterårets nedlukning af syv nordjyske kommuner:
– Vi havde nogle intense dage – og aftener – da regeringen meldte nedlukningen af de syv nordjyske kommuner ud. Men de fleste byggepladser kunne heldigvis køre videre efter en række ændringer i bemandingen, og på de få pladser, der lå helt stille, har vi efterfølgende indhentet tidsplanen.
En styrkelse af maskinrummet
Gennem hele året – og i tråd med virksomhedens strategiplan – har man hos HP Byg arbejdet med en række tiltag, som Henrik Petersen beskriver som vigtige for den videre udvikling af HP Byg:
– I 2020 har vi arbejdet på implementeringen af et nyt økonomisystem, ligesom vi har styrket vores organisation med en ny ledelsesstruktur. Begge dele skal hjælpe os med at håndtere flere byggesager og en højere grad af kompleksitet i takt med, at vi forfølger vækstsporet i årene fremover.
I årets sidste dage kunne HP Byg desuden fejre færdiggørelsen af en tilbygning, der udvider virksomhedens hovedkontor i Aalborg. Samtidigt bliver der arbejdet med virksomhedens værdigrundlag:
– I løbet af 2020 har vi taget imod mange nye medarbejdere, fordelt på både funktionærer og timelønnede i vores afdelinger i henholdsvis Aalborg og Ballerup. Samtidigt vil vi fortsat have et stort behov for rekruttering, hvilket er en anledning til at arbejde mere intenst med vores værdier, respekt, faglighed og handlekraft, da de udgør en vigtig del af sammenhængskraften i vores virksomhed.
På grund af de nuværende coronarestriktioner har man hos HP Byg foreløbigt ikke kunne afholde de medarbejderarrangementer, som arbejdet med værdierne lægger op til. Men i mellemtiden er der blevet arbejdet på andre fronter, hvilket blandt andet har ført til lanceringen af HP Bygs eget magasin, som skal fortæller om virksomheden, både internt og eksternt.
På denne måde, slutter Henrik Petersen, er der foretaget nogle vigtige styrkelser i maskinrummet, som billedligt talt er trin på vejen op ad den vækstkurve, som strategiplanen sætter frem mod 2025.
Flere nyheder fra HP Byg
HP Byg skal opføre DGNB-certificeret driftscenter for Aalborg Forsyning
Aalborg Forsyning udgøres af en række forsyningsvirksomheder, ejet af Aalborg Kommune, og i fremtiden vil et fælles driftscenter ved byens østlige havnefront være blandt de primære lokationer. Byggeriet omfatter kontorer, værksted og lager samt udearealer.
HP Byg udpeger ny administrerende direktør
I slutningen af juni trådte HP Bygs mangeårige administrerende direktør tilbage, og nu er afløseren fundet. Virksomhedens økonomidirektør gennem 10 år, Carsten Elgaard Sørensen, tager tråden op – og er klar til at videreføre HP Bygs værdier og ambitioner om fortsat vækst.
Skræddersyet uddannelsesforløb gjorde Morten til murer på rekordtid
Det var Danmarks­rekord, da Morten Lichon tog sit svendebrev som mur­er på blot 34 uger. Et personligt tilrettelagt uddannelsesforløb gennem HP Education samt et tæt samarbejde med skolen gav ham de kompetencer, han manglede for at kunne kalde sig murer.
Lautruphøj 1 – 3
Tel 96 25 15 00
Alt om HP Byg
At arbejde i HP Byg
Søg job hos HP Byg
HP Byg på sociale medier
Ansvarlig brug af din data
Dette website bruger cookies og andre tracking teknologier for at forbedre navigering og dine muligheder for at afgive feedback, analysedata i form af brugen af vores produkt og services samt samhørrighed af eventuel marketingsmateriale fra tredje part.
Cookie indstillinger Accepter valgte Accepter Cookies
Når du besøger hvilket som helst website kan det ske at websitet gemmer eller henter information fra din browser, ofte i form af cookies. Informationen omhandler muligvis dig og dine preferencer eller din enheds data og bruges mest af alt for at få websitet til at fungere som du forventer det skal fungere. Informationen vil oftest ikke bruges til at direkte identificere dig, men kan give dig en mere personlig online oplevelse.
Fordi vi respektere din ret til privatliv, kan du vælge ikke at tillade visse typer cookies. For mere information kan du klikke på den enkelte kategori og her ændre den givne standard opsætning. Du skal dog være opmærksom på, at blokering af cookies kan resultere i at websitet ikke giver den oplevelse og service som ellers tilgængeligt.
Disse cookies er nødvendige for vores website fungere og kan ikke fravælges på baggrund af dette. Eksempelvis er det sådan vi gemmer dine cookie indstillinger, for at overholde dine privatlivs rettigheder.
Contains system and session cookies
Lidt Lakrids Cookie Module
Keeps track of your cookie privacy settings